**YleX Aamu** on YleX-radiokanavan aamuohjelma, jota lähetetään arkiaamuisin klo 6.30–10.00. Vuonna 2003 alkanutta YleX Aamua edelsi Radiomafian Aamu, joka aloitti vuonna 2000.

YleX Aamu lähetettiin myös televisiossa vuosina 2005–2007 Yle TV2:lla ja loppuaikoina YLE Extralla nimellä *YLEKaX*. Ohjelmassa näkyi videokuva YleX-radiokanavan studiosta ja kuului aamulähetys. Ohjelmaan kuului myös TV-chat, jonka viestejä juontajat kommentoivat. YLE Extra lähetti televisiossa lisäksi myös silloisen *YleX Iltapäivä* -lähetyksen. Nykyään YleX Aamun lähetystä studiokameran kera lähetetään Yle Areenassa.

Nykyisin YleX Aamua juontavat aiemmin Ylex iltapäivästä tutut Jenni Poikelus, Jere Pehkonen ja Mika Parikka.

Juontajat
---------

Useat YleX:ltä tutut persoonat ovat vuosien varrella juontaneet YleX Aamua. Vuodesta 2003 ohjelmaa juonsivat Mikko "Peltsi" Peltola ja Juuso Myllyrinne. Ohjelman vakiohenkilöstöön kuului myös Juha Lahti ja Satu Kurvinen. Juuson ja Peltsin taival juontajaparina loppui vuonna 2004. Tämän jälkeen ohjelmaa juonsivat Peltola, Juha Lahti, Marja Hintikka ja Ilkka Uusivuori. Vuonna 2008 ohjelman juontajina aloittivat Tuomas Rajala ja Olli Junes. He kuitenkin lopettivat ohjelman juontamisen saman vuoden syyskuussa. Tämän jälkeen ohjelman juontajina aloittivat Matti Ylönen, Venla Kokkonen ja Juuso Pekkinen.

Vuoden 2010 alussa Venla Kokkonen siirtyi YleX:n X-Ryhmään (nykyisin Uuden musiikin iltavuoro) ja Tom Nylund aloitti aamuohjelmassa. Saman vuoden kesällä Juuso Pekkinen alkoi esiintyä myös televisiossa ja aamutiimiissä aloitti Hanne Kautto. Nylund lopetti YleX Aamussa 24. syyskuuta 2010. Tuolloin ohjelman juontajaksi palasi Ilkka Uusivuori.*lähde?* Hanne Kautto siirtyi 1. tammikuuta 2013 YleX:n yhteisömanageriksi ja hänen tilalleen aamuohjelmaan tuli Alma Hätönen.*lähde?* Matti Ylönen juonsi YleX Aamua viimeisen kerran 21. tammikuuta 2015 ja siirtyi Radio Novan aamujuontajaksi.

Ville "Viki" Eerikkilä ja Juuso "Köpi" Kallio juonsivat YleX Aamua liki seitsemän vuoden ajan. Kaksikon viimeinen YleX Aamu -lähetys kuultiin Tavastia-klubilta 1.7.2022.

Lähteet
-------

1. 1 2  YleX Aamu *YleX*. Viitattu 23.11.2015.
2. 1 2  Peltsi & Juuso *Elävä arkisto*.  7.6.2010. Yle. Viitattu 21.7.2015.
3. ↑  Näin YleX korvaa Vikin ja Köpin aamushown – tutut äänet seurana *www.iltalehti.fi*. Viitattu 11.12.2022.
4. ↑  Muistatko vielä Peltsin ja Juuson aamushow'n? Julkisuuden 15 vuotta sitten jättäneeltä Juuso Myllyrinteeltä lupaava paljastus IS:n haastattelussa *mtvuutiset.fi*.  4.6.2021. Viitattu 11.12.2022.
5. ↑  Jaana saa rinnalleen Peltsin – Viisukuppila *viisukuppila.fi*. Viitattu 11.12.2022.
6. ↑  YleX:n Ile kertoi lähdön syyn YleX Aamusta: Minua tarvitaan muualla *yle.fi*. Viitattu 11.12.2022.
7. ↑  Peltsi jättää YleX:n aamun ja siirtyy iltapäivään *Yle Uutiset*.  3.1.2008. Viitattu 11.12.2022.
8. 1 2  YleX:n juontaja Venla Kokkonen lopettaa – uuden musiikin etsiminen radiossa jatkuu edelleen *yle.fi*. Viitattu 11.12.2022.
9. ↑   *Twitter*. Viitattu 11.12.2022.
10. ↑  Suomalainen, Ninni: YleX Aamu uudistuu - kerro parhaat muistosi suosikkijuontajan tähtihetkistä  16.1.2015. YleX. Viitattu 21.7.2015.
11. ↑  Simola, Inka: Suosittu radiojuontaja sivuun aamulähetyksistä *MeNaiset.fi*.  1.7.2015. Viitattu 21.7.2015.
12. ↑  Vikin ja Köpin YleX Aamu -ura huipentui Tavastialle – kaksikko paljastaa, mitä backstagella tapahtui heti viimeisen lähetyksen jälkeen *mtvuutiset.fi*.  5.11.2022. Viitattu 11.12.2022.
13. ↑  YleX Aamun Viki ja Köpi aloittavat syksyllä uuden ohjelman Yle Areenassa – kaksikon radiotaivalta juhlistetaan heinäkuussa Tavastialla *yle.fi*. Viitattu 11.12.2022.

Aiheesta muualla
----------------

* Yle.fi - YleX Aamu
* Yle Areena - YleX Aamu